Document ID: 31983R1385

31983R1385
L 141/43
JURNALUL OFÍCIAL AL UNIUNII EUROPENE
REGULAMENTUL (CEE) NR. 1385/83 AL COMISIEI
din 27 mai 1983
privind clasificarea anumitor mărfuri în cadrul subpoziției 21.02 C II din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a boabelor de orz, decorticate, negerminate, prăjite, care pot fi folosite la producerea berii, pentru colorarea și aromatizarea acesteia și ca înlocuitori pentru cafea;
întrucât poziția 21.02 din Tariful Vamal Comun, anexat la Regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 604/83 (3), cuprinde, inter alia, înlocuitorii prăjiți pentru cafea;
întrucât produsul respectiv, deși este folosit pentru colorarea și aromatizarea berii, prezintă caracteristicile unui înlocuitor prăjit pentru cafea de la poziția 21.02; întrucât de la această poziție trebuie aleasă subpoziția 21.02 C II;
întrucât măsurile prevăzute de prezentul regulament sunt conforme cu avizul Comitetului pentru Nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Boabele de orz, decorticate, negerminate, prăjite, care pot fi folosite la producerea berii, pentru colorarea și aromatizarea acesteia și ca înlocuitori pentru cafea trebuie clasificate în Tariful Vamal Comun în cadrul subpoziției:
21.02
Extracte sau esențe de cafea, ceai sau maté și preparate care au la bază aceste extracte sau esențe; cicoare prăjită și alți înlocuitori prăjiți pentru cafea și extractele lor
C.
Cicoare prăjită și alți înlocuitori prăjiți pentru cafea:
II.
altele
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 mai 1983.

Labels: 3
17